text: যশিকা আনন্দ (জন্ম: ৪ আগস্ট, ১৯৯৯) একজন ভারতীয় চলচ্চিত্র অভিনেত্রী, টেলিভিশন ব্যক্তিত্ব এবং মডেল, তিনি মূলত তামিল চলচ্চিত্রে অভিনয় করেন। তিনি নয়াদিল্লিতে একটি পাঞ্জাবী পরিবারে জন্মগ্রহণ করেছিলেন। প্রাপ্তবয়স্ক কৌতুকধর্মী চলচ্চিত্র ইরুতু আড়াইয়িল মুরাত্তু কুঠ্ঠু (২০১৮)-তে অভিনয়ের জন্য ব্যপক পরিচিতি লাভের পূর্বে ধুরুবঙ্গল পাথিনারু (২০১৬) চলচ্চিত্রে অভিনয় করে তিনি অভিনেত্রী হিসাবে আত্মপ্রকাশ করেছিলেন। চলচ্চিত্রে কাজ করার পাশাপাশি তিনি একজন ফ্যাশন মডেলও।
  
  প্রারম্ভিক জীবন 
  যশিকা ১৯৯৯ সালের ৪ আগস্ট ভারতের নয়াদিল্লিতে এক পাঞ্জাবী পরিবারে জন্মগ্রহণ করেছিলেন এবং সেখানেই বেড়ে ওঠেছিলেন। তিনি সপ্তম শ্রেণিতে পড়ার সময় থেকেই মডেলিং শুরু করেছিলেন; এছাড়াও বিদ্যালয়ে অধ্যয়নকালে মডেলিংয়ের পাশাপাশি তিনি বিজ্ঞাপন এবং ভিডিও গানেও কাজ শুরু করেছিলেন। তিনি একজন ইনস্টাগ্রাম মডেল হিসাবে সুপরিচিত।
  
  কর্মজীবন 
  যশিকা একজন ইনস্টাগ্রাম মডেল হওয়ার পর তার অভিনয়ের সূচনা করেছিলেন। ১৪ বছর বয়সে তাকে সান্থানমের সাথে ইনিমে ইপ্পাদিথন (২০১৫) ছবিটির জন্য শ্যুট করা হয়েছিল, কিন্তু সে একটি গানের শ্যুটে উপস্থিত থাকতে না পারায় তার ভূমিকা মুছে দেওয়া হয়েছিল। পরে তিনি কাভালাই ভেন্ডম (২০১৬)-এ একজন সাঁতার প্রশিক্ষকের চরিত্রে অভিনয় করেছিলেন, যা প্রেক্ষাগৃহে মুক্তিপ্রাপ্ত তার প্রথম কোনো কাজ ছিল।
  
  যশিকা ২০১৬ সালের চলচ্চিত্র ধুরুবঙ্গল পাথিনারু-তে এক শ্লীলতাহানির মেয়ের ভূমিকায় অভিনয় করে তিনি ব্যপক সাফল্য অর্জন করেন। যদিও ছবিটি ছোট বাজেটের ছিলো, কিন্তু সেটি সফলতা অর্জন করেছ করেছিল। পরে তিনি ২০১৮ সালের চলচ্চিত্র পাদম এবং থাম্বি রামাইয়া'র মানিয়র কুডুম্বম-এ কাজ করেন।
  
  যশিকা এরপরে ইরুতু আড়াইয়িল মুরাত্তু কুঠ্ঠু (২০১৮) এ অভিনয় করেছিলেন। থাইল্যান্ডে শ্যুট করা এই ছবিতে তার পাশাপাশি বৈভাভি শান্দিল্যা ও চন্দ্রিকা রবি'র মতো অভিনেত্রীরাও অভিনয় করেছিলেন এবং তামিল ফিল্ম ইন্ডাস্ট্রিতে নির্মিত স্বল্পসংখ্যক প্রাপ্তবয়স্ক কমেডি চলচ্চিত্রের মধ্যে অন্যতম ছিল এটি। ছবিটি বক্স অফিসে দুর্দান্ত সফলতা অর্জন করেছিল। যশিকা নিয়মিতভাবে সমাজে মহিলা ক্ষমতায়নের জন্য উদ্বেগ প্রকাশ করেছেন।
  
  ২০১৮ সালে তিনি কামাল হাসান আয়োজিত বিগ বস তামিল রিয়েলিটি শোয়ের ২য় মরসুমে যুক্ত হয়েছিলেন। এর আগে উদ্বোধনী মরসুমে আসতে তার সাথে যোগাযোগ করা হয়েছিল, তবে তিনি সেই প্রস্তাবটি প্রত্যাখ্যান করেছিলেন। তিনি ৯৮ তম দিনে শো থেকে উচ্ছন্ন হয়েছিলন, পঞ্চম স্থান অর্জন করে শো'য়ে তার যাত্রা সমাপ্ত করেন। তিনি শো'টির দ্বিতীয় মরসুম থেকে উচ্ছন্ন হওয়ার আগে নির্দিষ্ট কিছু শর্ত জয়ের জন্য পাঁচ লাখ রুপি'র নগদ পুরস্কারও পেয়েছিলেন। তিনি ২০১৯ সালে সম্প্রচারিত স্টার বিজয়ের "জোড়ি আনলিমিটেড" টিভি সিরিজে একজন পরামর্শদাতা হিসাবে উপস্থিত হয়েছিলেন।
  
  যশিকা পরবর্তীতে জোম্বি শিরোনামের একটি অ্যানিমেটেড ছবিতে মূখ্য অভিনেত্রীর ভূমিকায় কাজ করেছিলেন।
  
  মি টু অভিযোগ 
  ২০১৮ সালে যশিকা ভারতে "মি টু (Me Too)" প্রচারণার সময় নিজেকেও একজন যৌন হেনস্তার শিকার হিসাবে চিহ্নিত করেছিলেন, যেখানে তিনি অভিযোগ করেছিলেন যে কোনও পরিচালক তার ছবিতে অংশ দেওয়ার জন্য যৌন অনুগ্রহ চেয়ে যশিকাকে বাজে প্রস্তাব দেওয়ার চেষ্টা করেছিলেন। তিনি তা প্রত্যাখ্যান করেছিলেন এবং পরিচালককে হেনস্থা করার জন্য অভিযুক্ত করেছিলেন।
  
  চলচ্চিত্রের তালিকা
  
  চলচ্চিত্র
  
  টেলিভিশন
  
  তথ্যসূত্র
  
  বহিঃসংযোগ 
  
   
  
  বিষয়শ্রেণী:বিগ বসের প্রতিযোগী
  বিষয়শ্রেণী:নতুন দিল্লির অভিনেত্রী
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:তামিল চলচ্চিত্র অভিনেত্রী
  বিষয়শ্রেণী:দিল্লির নারী মডেল
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:জীবিত ব্যক্তি
  বিষয়শ্রেণী:১৯৯৯-এ জন্ম
  বিষয়শ্রেণী:ভারতীয় অভিনেত্রী
  বিষয়শ্রেণী:ভারতীয় টেলিভিশন অভিনেত্রী
title: যশিকা আনন্দ